ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Οκτωβρίου 1999

σχετικά με τον κατάλογο των προγραμμάτων ελέγχων που αποσκοπούν στην πρόληψη των ζωονόσων και στη χρηματοδότηση των οποίων μπορεί να συμμετάσχει η Κοινότητα το 2000

[κοινοποιηθείσα υπό τον αριθμό Ε(1999) 3330]

(1999/702/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 94/370/ΕΚ(2), και ιδίως το άρθρο 32,

Εκτιμώντας τα ακόλουθα:

(1) κατά την κατάρτιση του καταλόγου των προγραμμάτων ελέγχου που αποσκοπούν στην πρόληψη των ζωονόσων και στη χρηματοδότηση των οποίων μπορεί να συμμετάσχει η Κοινότητα το 2000, πρέπει να λαμβάνονται υπόψη τόσο το ενδιαφέρον που παρουσιάζει κάθε πρόγραμμα για την Κοινότητα όσο και ο όγκος των διαθέσιμων πιστώσεων·

(2) τα κράτη μέλη παρέσχαν στην Επιτροπή όλα τα στοιχεία που της επιτρέπουν να εκτιμήσει το ενδιαφέρον που παρουσιάζει για την Κοινότητα η χορήγηση χρηματοδοτικής συνδρομής στα προγράμματα για το 2000·

(3) η Επιτροπή εξέτασε καθένα από τα προγράμματα που υποβλήθηκαν από τα κράτη μέλη τόσο από κτηνιατρική όσο και από χρηματοδοτική άποψη·

(4) τα ποσά της χρηματοδοτικής συνδρομής που αναφέρονται στο παράρτημα της παρούσας απόφασης είναι ενδεικτικά·

(5) το ύψος της χρηματοδοτικής συνδρομής της Κοινότητας καθορίζεται για κάθε πρόγραμμα σύμφωνα με τη δημοσιονομική κατάσταση·

(6) τα προγράμματα που εμφαίνονται στον κατάλογο της παρούσας απόφασης θα εγκριθούν αργότερα το καθένα χωριστά, ενδεχομένως αφού τροποποιηθούν ή συμπληρωθούν με πρόσθετα στοιχεία που θα αποσταλούν από το ενδιαφερόμενο κράτος μέλος·

(7) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα, το 2000, μπορεί να συμμετάσχει χρηματοδοτικά στην εφαρμογή του προγράμματος που περιλαμβάνεται στον κατάλογο που εμφαίνεται στο παράρτημα.

2. Για το πρόγραμμα που αναφέρεται στην παράγραφο 1, το προτεινόμενο ποσοστό και το ύψος της χρηματοδοτικής συμμετοχής της Κοινότητας καθορίζονται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Οκτωβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 168 της 2.7.1994, σ. 31.

ΠΑΡΑΡΤΗΜΑ

Κατάλογος των προγραμμάτων - Προτεινόμενο ποσοστό και ποσό της κοινοτικής χρηματοδοτικής συνδρομής

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Σεπτεμβρίου 1999

που τροποποιεί την απόφαση 94/652/ΕΚ για την κατάρτιση του καταλόγου των προς εκτέλεση καθηκόντων και της κατανομής τους στο πλαίσιο της συνεργασίας των κρατών μελών κατά την επιστημονική εξέταση θεμάτων που αφορούν τα τρόφιμα

[κοινοποιηθείσα υπό τον αριθμό Ε(1999) 2705]

(Κείμενο που παρουσιάζει ενδιαφέρον για τον ΕΟΧ)

(1999/634/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/5/ΕΟΚ του Συμβουλίου, της 25ης Φεβρουαρίου 1993, για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1), και ιδίως το άρθρο 3,

Εκτιμώντας:

(1) ότι με την απόφαση 94/458/ΕΚ της Επιτροπής(2) θεσπίζονται οι κανόνες διοικητικής διαχείρισης της συνεργασίας κατά την επιστημονική εξέταση θεμάτων που αφορούν τα τρόφιμα·

(2) ότι η απόφαση 94/652/ΕΚ της Επιτροπής(3) θέσπισε τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση θεμάτων που αφορούν τα τρόφιμα· ότι στο άρθρο 3 της οδηγίας 93/5/ΕΟΚ προβλέπεται η ενημέρωση, ανά εξάμηνο τουλάχιστον, του καταλόγου των καθηκόντων και η κατανομή αυτών·

(3) ότι κατά την κατάρτιση και την ενημέρωση του καταλόγου των καθηκόντων πρέπει να λαμβάνονται υπόψη οι ανάγκες για την προστασία της δημόσιας υγείας στην Κοινότητα και οι απαιτήσεις της κοινοτικής νομοθεσίας στον τομέα των τροφίμων·

(4) ότι τα καθήκοντα πρέπει να κατανέμονται με βάση την επιστημονική εξειδίκευση και τους διαθέσιμους πόρους των κρατών μελών, ιδίως δε των φορέων που θα μετέχουν στην επιστημονική συνεργασία·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/652/ΕΚ που θεσπίζει τον κατάλογο και την κατανομή των καθηκόντων που πρέπει να εκτελούνται από τις χώρες μέλη στα πλαίσια της συνεργασίας στην επιστημονική εξέταση των θεμάτων που αφορούν τα τρόφιμα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Σεπτεμβρίου 1999.

Για την Επιτροπή

Karel VAN MIERT

Μέλος της Επιτροπής

(1) ΕΕ L 52 της 4.3.1993, σ. 18.

(2) ΕΕ L 189 της 23.7.1994, σ. 84.

(3) ΕΕ L 253 της 29.9.1994, σ. 29.

ΠΑΡΑΡΤΗΜΑ

Κατάλογος των καθηκόντων των κρατών μελών στο πλαίσιο της συνεργασίας τους στην επιστημονική εξέταση θεμάτων που αφορούν τα τρόφιμα

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Ιουλίου 1999

σχετικά με την αναπροσαρμογή των ποσών που προβλέπονται στον κανονισμό περί λεπτομερών κανόνων για την εφαρμογή του δημοσιονομικού κανονισμού

[κοινοποιηθείσα υπό τον αριθμό Ε(1999) 2384]

(1999/537/ΕΚ, ΕΚΑΧ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

τον κανονισμό (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, περί λεπτομερών κανόνων για την εφαρμογή ορισμένων διατάξεων του δημοσιονομικού κανονισμού της 21ης Δεκεμβρίου 1997(1), όπως τροποποιήθηκε τελευταία από την απόφαση 98/539/ΕΚ, ΕΚΑΧ, Ευρατόμ(2), και ιδίως το άρθρο 145,

Εκτιμώντας

ότι ο ευρωπαϊκός δείκτης τιμών καταναλωτή (ΕΔΤΚ) ανερχόταν σε 100,7 το Δεκέμβριο του 1996 και σε 102,4 το Δεκέμβριο του 1997,

ΑΠΟΦΑΣΙΖΕΙ:

Άρθρο 1

Τα κατ' αποκοπή ποσά που προβλέπονται στον κανονισμό περί λεπτομερών κανόνων για την εφαρμογή του δημοσιονομικού κανονισμού προσαρμόζονται ως ακολούθως με ισχύ από 1ης Ιανουαρίου 1999:

>ΘΕΣΗ ΠΙΝΑΚΑ>

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Για τη γνωστοποίηση της παρούσας απόφασης στα υπόλοιπα όργανα και οργανισμούς θα μεριμνήσει ο υπόλογος της Επιτροπής.

Βρυξέλλες, 23 Ιουλίου 1999.

Για την Επιτροπή

Erkki LIIKANEN

Μέλος της Επιτροπής

(1) ΕΕ L 315 της 16.12.1993, σ. 1. Ο κανονισμός (Ευρατόμ, ΕΚΑΧ, ΕΚ) αριθ. 3418/93, σύμφωνα με το άρθρο 149, τέθηκε σε ισχύ την 1η Ιανουαρίου 1994.

(2) ΕΕ L 252 της 12.9.1998, σ. 67.
ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουνίου 1999

περί τροποποίησης του καταλόγου των βιομηχανικών περιοχών σε παρακμή, τις οποίες αφορά ο στόχος αριθ. 2, όπως ορίζεται στον κανονισμό (ΕΟΚ) αριθ. 2052/88 του Συμβουλίου

[κοινοποιηθείσα υπό τον αριθμό Ε(1999) 1742]

(1999/477/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2052/88, της 24ης Ιουνίου 1988, για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων(1), όπως τροποποιήθηκε με τον κανονισμό (ΕΟΚ) αριθ. 2081/93(2), και ιδίως το άρθρο 9 παράγραφος 3,

Εκτιμώντας:

(1) ότι ένας πρώτος κατάλογος των επιλέξιμων περιοχών στο πλαίσιο του στόχου 2 έχει καταρτιστεί με την απόφαση 94/169/ΕΚ της Επιτροπής(3), για την περίοδο 1994-1996·

(2) ότι ο κατάλογος αυτός έχει τροποποιηθεί με την απόφαση της Επιτροπής 96/472/ΕΚ της Επιτροπής(4), για την περίοδο προγραμματισμού 1997-1999·

(3) ότι έχει παρεμβληθεί ένα σφάλμα τεχνικής φύσεως στην απόφαση 96/472/ΕΚ όσον αφορά την ονομασία των βιομηχανικών περιοχών του στόχου αριθ. 2 στην περιφέρεια Emilia Romana,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των βιομηχανικών περιοχών σε παρακμή, που είναι επιλέξιμες στο πλαίσιο του στόχου αριθ. 2 για την περίοδο 1997-1999, όπως έχει καταρτιστεί βάσει του άρθρου 9 παράγραφος 3 του κανονισμού (ΕΟΚ) αριθ. 2052/88, τροποποιείται όσον αφορά το δήμο Ferrara, που υπάγεται στην περιοχή Modena Ferrara (περιφέρεια Emilia Romana). Η εν λόγω τροποποίηση έχει ως εξής:

- για το δήμο Ferrara: "Comune di Ferrara (parte); l'intero territorio comunale ad eccezione delle seguenti circoscrizione: Centro cittadino, Zona Est, Zona Nord-Est, Zona Sud, Giardino-Arlanuova-Doro".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Ιουνίου 1999.

Για την Επιτροπή

Monika WULF-MATHIES

Μέλος της Επιτροπής

(1) ΕΕ L 185 της 15.7.1988, σ. 9.

(2) ΕΕ L 193 της 31.7.1993, σ. 5.

(3) ΕΕ L 81 της 24.3.1994, σ. 1.

(4) ΕΕ L 193 της 3.8.1996, σ. 54.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Μαΐου 1999

σχετικά με σύναψη της συμφωνίας με τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών με τη θέση σε εφαρμογή, την εφαρμογή και την ανάπτυξη του κεκτημένου Σένγκεν

(1999/439/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη το άρθρο 6 πρώτο εδάφιο του Πρωτοκόλλου που προσαρτάται με την Συνθήκη του Άμστερνταμ, στη συνθήκη για την Ευρωπαϊκή Ένωση και στη συνθήκη περί ιδρύσεως της Ευρωπαϊκής Κοινότητας, και δια του οποίου ενσωματώνεται το κεκτημένο Σένγκεν στο πλαίσιο της Ευρωπαϊκής Ένωσης,

ΑΠΟΦΑΣΙΖΕΙ:

Άρθρο μόνο

Εγκρίνεται η συμφωνία με τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των δύο αυτών κρατών προς τη θέση σε εφαρμογή, την εφαρμογή και την περαιτέρω ανάπτυξη του κεκτημένου Σένγκεν, συμπεριλαμβανομένων των παραρτημάτων, της τελικής πράξης της, των δηλώσεων και των ανταλλαγών επιστολών που προσαρτώνται σε αυτήν.

Το κείμενο των πράξεων που αναφέρονται στο πρώτο εδάφιο επισυνάπτεται στην παρούσα απόφαση.

Βρυξέλλες, 17 Μαΐου 1999.

Για το Συμβούλιο

Ο Πρόεδρος

J. FISCHER
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 28ης Ιουνίου 1999

σχετικά με την παράταση της κοινής δράσης 96/250/ΚΕΠΠΑ, που αφορά τον διορισμό ειδικού απεσταλμένου στην περιοχή των Μεγάλων Λιμνών της Αφρικής

(1999/423/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 14 και 28,

Εκτιμώντας τα εξής:

(1) η κοινή δράση 96/250/ΚΕΠΠΑ της 25ης Μαρτίου 1996, που υιοθέτησε το Συμβούλιο δυνάμει του άρθρου 13 της συνθήκης για την Ευρωπαϊκή Ένωση και αφορά τον διορισμό ειδικού απεσταλμένου στην περιοχή των Μεγάλων Λιμνών της Αφρικής(1), της οποίας η εφαρμογή παρατάθηκε τελευταία με την απόφαση 98/452/ΚΕΠΠΑ(2) λήγει στις 31 Ιουλίου 1999,

(2) στα συμπεράσματά του της 9ης Νοεμβρίου 1998 το Συμβούλιο κάλεσε τον κ. Ajello να συνεχίσει τις προσπάθειές του προς τον σκοπό αυτό στη διάρκεια των επαφών του με τους βασικούς συντελεστές της περιοχής καθώς και άλλους που ενδιαφέρονται ενεργά για την τρέχουσα κατάσταση στη Δημοκρατία του Κονγκό,

(3) βάσει της επανεξέτασης της κοινής δράσης 96/250/ΚΕΠΠΑ, η εφαρμογή της θα πρέπει να παραταθεί επί ένα έτος ακόμη,

ΑΠΟΦΑΣΙΖΕΙ:

Άρθρο 1

Η ισχύς της κοινής δράσης 96/250/ΚΕΠΠΑ παρατείνεται έως τις 31 Ιουλίου 2000. Η κοινή δράση επανεξετάζεται έξι μήνες μετά την ημερομηνία λήψης της παρούσας απόφασης.

Άρθρο 2

1. Το ποσό δημοσιονομικής αναφοράς για την κάλυψη του κόστους της αποστολής του ειδικού απεσταλμένου στην περιοχή των Μεγάλων Λιμνών της Αφρικής είναι 1137000 ευρώ.

2. Το ποσό που ορίζεται στην παράγραφο 1 διατίθεται για τη χρηματοδότηση της υποδομής και των τρεχουσών δαπανών του ειδικού απεσταλμένου, συμπεριλαμβανομένου του μισθού του και των μισθών του προσωπικού υποστήριξης που δεν καλύπτονται από απόσπαση. Τα κράτη μέλη και τα θεσμικά όργανα της ΕΕ μπορούν να προτείνουν την απόσπαση προσωπικού στον ειδικό απεσταλμένο. Οι αμοιβές του αποσπασθέντος προσωπικού καλύπτονται αντιστοίχως από το οικείο κράτος μέλος ή θεσμικό όργανο της ΕΕ.

3. Το Συμβούλιο σημειώνει ότι η Προεδρία η Επιτροπή ή/και τα κράτη μέλη, θα χορηγήσουν επιμελητειακή υποστήριξη στην περιοχή.

4. Τα προνόμια, οι ασυλίες και οι περαιτέρω εγγυήσεις που απαιτούνται για την εκπλήρωση και την ομαλή λειτουργία της αποστολής του ειδικού απεσταλμένου και των μελών του προσωπικού που καθορίζονται με τα μέρη. Τα κράτη μέλη και η Επιτροπή παρέχουν κάθε αναγκαία προς τούτο υποστήριξη.

Άρθρο 3

Η παρούσα απόφαση να ισχύει από την ημέρα κατά την οποία θα εκδοθεί.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 28 Ιουνίου 1999.

Για το Συμβούλιο

Ο Πρόεδρος

M. NAUMANN

(1) ΕΕ L 87 της 4.4.1996, σ. 1.

(2) ΕΕ L 198 της 15.7.1998, σ. 1.
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 4ης Μαΐου 1999

σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1997

(1999/433/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη Συνθήκη ΕΚ και, ιδίως, το άρθρο 276,

- έχοντας υπόψη την έκθεση του Ελεγκτικού Συνεδρίου σχετικά με τις δημοσιονομικές καταστάσεις και τη διαχείριση του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP - Θεσσαλονίκη) για το οικονομικό έτος που έληξε στις 31 Δεκεμβρίου 1997 συνοδευόμενη με την απάντηση του Ευρωπαϊκού Κέντρου για την Επαγγελματική Εκπαίδευση και Κατάρτιση (C4 - 0053/99)(1),

- έχοντας υπόψη τη σύσταση του Συμβουλίου της 11ης Φεβρουαρίου 1999 (5912/99 - C4-0148/99),

- έχοντας υπόψη την έκθεση της Επιτροπής Ελέγχου του Προϋπολογισμού (Α4-0163/99),

A. λαμβάνοντας υπόψη ότι, κατά τη γνώμη του Ελεγκτικού Συνεδρίου, οι δημοσιονομικές καταστάσεις για το οικονομικό έτος που έληξε στις 31 Δεκεμβρίου 1997 είναι αξιόπιστες και οι υποκείμενες πράξεις είναι, στο σύνολό τους, νόμιμες και κανονικές,

1. λαμβάνει υπόψη τα κάτωθι δεδομένα για τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Εκπαίδευσης και Κατάρτισης:

ΟΙΚΟΝΟΜΙΚΟ ΕΤΟΣ 1997

>ΘΕΣΗ ΠΙΝΑΚΑ>

2. χαιρετίζει την θέσπιση του νέου δημοσιονομικού και λογιστικού συστήματος, τα μέτρα που ελήφθησαν με στόχο τη μείωση της εμπιστοσύνης στο σύστημα των παγίων προκαταβολών, την υιοθέτηση νέας πολιτικής προσωπικού και την υποβολή διετών εκθέσεων προόδου στο Κοινοβούλιο σε ό,τι αφορά την κατάσταση στην οποία βρίσκονται οι υπό ανέγερση νέοι χώροι στους οποίους θα μεταστεγασθεί το Κέντρο εντός του 1999·

3. χορηγεί απαλλαγή στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1997·

4. αναθέτει στον πρόεδρό του να διαβιβάσει την παρούσα απόφαση στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης, στο Συμβούλιο, στην Επιτροπή και στο Ελεγκτικό Συνέδριο και να την αποστείλει προς δημοσίευση στην Επίσημη Εφημερίδα (σειρά L).

Ο Γενικός Γραμματέας

Julian PRIESTLEY

Ο Πρόεδρος

José María GIL-ROBLES

(1) ΕΕ C 406 της 28.12.1998, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Απριλίου 1999

σχετικά με τη σύναψη του πρωτοκόλλου για την επέκταση και προς τη Σοσιαλιστική Δημοκρατία του Βιετνάμ της συμφωνίας συνεργασίας μεταξύ της Ευρωπαϊκής Κοινότητας και των χωρών του ASEAN

(1999/295/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113 και 130 Υ, σε συνδυασμό με την παράγραφο 2 πρώτη πρόταση του άρθρου 228 και την παράγραφο 3 πρώτο εδάφιο του άρθρου 228,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας ότι, για να επιτύχει τους στόχους της στον τομέα των εξωτερικών οικονομικών σχέσεων, η Κοινότητα πρέπει να εγκρίνει το πρωτόκολλο για την επέκταση και προς τη Σοσιαλιστική Δημοκρατία του Βιετνάμ της συμφωνίας συνεργασίας μεταξύ της Ευρωπαϊκής Κοινότητας και των κρατών μελών του ASEAN,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται, εξ ονόματος της Ευρωπαϊκής Κοινότητας, το πρωτόκολλο για την επέκταση και προς τη Σοσιαλιστική Δημοκρατία του Βιετνάμ της συμφωνίας συνεργασίας μεταξύ της Κοινότητας και των κρατών μελών του ASEAN.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου θα κοινοποιήσει την ολοκλήρωση των διαδικασιών που είναι αναγκαίες για την έναρξη ισχύος του πρωτοκόλλου όσον αφορά την Κοινότητα(3).

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 26 Απριλίου 1999.

Για το Συμβούλιο

Ο Πρόεδρος

J. FISCHER

(1) ΕΕ C 95 της 24.3.1997, σ. 41.

(2) ΕΕ C 325 της 27.10.1997, σ. 16.

(3) Η ημερομηνία έναρξης ισχύος του πρωτοκόλλου θα δημοσιευτεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1999 για το διορισμό μέλους της Οικονομικής και Κοινωνικής Επιτροπής (1999/160/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 194,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,

την απόφαση 98/545/ΕΚ, Ευρατόμ του Συμβουλίου, της 19ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής για την περίοδο από 21 Σεπτεμβρίου 1998 μέχρι 20 Σεπτεμβρίου 2002 (1),

Εκτιμώντας ότι, με την παραίτηση του κ. Νικολάου Λέριου, η οποία γνωστοποιήθηκε στο Συμβούλιο στις 8 Φεβρουαρίου 1999, έχει κενωθεί μία θέση μέλους της Επιτροπής αυτής 7

Έχοντας υπόψη τις υποψηφιότητες που προτάθηκαν από την ελληνική κυβέρνηση 7

Αφού έλαβε τη γνώμη της Επιτροπής των Ευρωπαϊκών Κοινοτήτων,

ΑΠΟΦΑΣΙΖΕΙ:

Άρθρο μόνο

Ο κ. Νικόλαος Βασιλάρας, διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Νικολάου Λέριου και για το υπόλοιπο της θητείας αυτού, δηλαδή έως τις 20 Σεπτεμβρίου 2002.

Βρυξέλλες, 23 Φεβρουαρίου 1999.

Για το Συμβούλιο

Ο Πρόεδρος

K.-H. FUNKE

(1) ΕΕ L 257 της 19. 9. 1998, σ. 37.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΩΝ ΔΙΟΙΚΗΤΩΝ της 5ης Ιουνίου 1998 σχετικά με την αύξηση του κεφαλαίου της Τράπεζας και τον καθορισμό της λογιστικής μονάδας

Δυνάμει της απόφασης που έλαβε ομόφωνα το Συμβούλιο των Διοικητών της Ευρωπαϊκής Τράπεζας Επενδύσεων την 5η Ιουνίου 1998 (1) σύμφωνα με το άρθρο 4 παράγραφος 1 δεύτερο εδάφιο, το άρθρο 4 παράγραφος 3 και το άρθρο 5 παράγραφος 2 του καταστατικού της Τράπεζας, το καταστατικό τροποποιείται από την 1η Ιανουαρίου 1999.

1. Το πρώτο εδάφιο της παραγράφου 1 του άρθρου 4 του καταστατικού τροποποιείται ως εξής:

«Η Τράπεζα έχει κεφάλαιο εκατό δισεκατομμυρίων ευρώ (100 000 000 000), το οποίο αναλαμβάνεται από τα κράτη μέλη κατά τα ακόλουθα ποσά:

>ΘΕΣΗ ΠΗΝΑΚΑ>

(2)2. Το δεύτερο εδάφιο της παραγράφου 1 του άρθρου 4 του καταστατικού τροποποιείται ως εξής:

«Ως λογιστική μονάδα ορίζεται το ευρώ, το οποίο καθορίστηκε ως το ενιαίο νόμισμα των κρατών μελών που συμμετέχουν στο τρίτο στάδιο της Οικονομικής και Νομισματικής Ένωσης. Το Συμβούλιο των Διοικητών δύναται να αποφασίζει ομοφώνως, προτάσει του διοικητικού συμβουλίου, την τροποποίηση του ορισμού της λογιστικής μονάδος.»

3. Η παράγραφος 1 του άρθρου 5 του καταστατικού τροποποιείται ως εξής:

«Το αναληφθέν κεφάλαιο καταβάλλεται από τα κράτη μέλη σε ποσοστό 6 % κατά μέσο όρο των ποσών που ορίζονται στο άρθρο 4 παράγραφος 1.»

Για το Συμβούλιο των Διοικητών

Ο πρόεδρος

Jouko SKINNARI

Ο γραμματέας

F.A.W. CARPENTER

(1) ΕΕ C 269 της 28. 8. 1998, σ. 9.

(2) Από το συνολικό ποσό των εκατό δισεκατομμυρίων ευρώ, θα ισχύσει από 1ης Ιανουαρίου 1999 το ποσό των 95 549 597 250 ευρώ το οποίο αντιστοιχεί σε αναληφθέν από τη Γερμανία κεφάλαιο 13 315 952 250 ευρώ. Για το υπόλοιπο του μεριδίου της Γερμανίας αναμένεται η επίσημη ολοκλήρωση ορισμένων κοινοβουλευτικών διαδικασιών σε εθνικό επίπεδο, και το υπόλοιπο αυτό θα ισχύσει αναδρομικά από 1ης Ιανουαρίου 1999, μόλις ολοκληρωθούν οι εν λόγω διαδικασίες (η σχετική ημερομηνία θα δημοσιευθεί εν ευθέτω χρόνω). Κατά το χρονικό διάστημα το οποίο το αναληφθέν κεφάλαιο θα ανέρχεται σε 95 549 597 250 ευρώ το καταβλητέο κεφάλαιο που αναφέρεται στο άρθρο 5 παράγραφος 1 του καταστατικού θα ανέρχεται στο 6,27946132 % του ποσού αυτού.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1998 για τη διεξαγωγή κοινοτικών συγκριτικών δοκιμών και αναλύσεων στο πολλαπλασιαστικό υλικό και το υλικό φύτευσης οπωροφόρων φυτών σύμφωνα με την οδηγία 92/34/ΕΟΚ του Συμβουλίου [κοινοποιηθείσα υπό τον αριθμό Ε(1998) 4258] (1999/11/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/34/ΕΟΚ του Συμβουλίου, της 28ης Απριλίου 1992, για την εμπορία του πολλαπλασιαστικού υλικού οπωροφόρων φυτών και των οπωροφόρων φυτών που προορίζονται για παραγωγή φρούτων (1), όπως τροποποιήθηκε τελευταία από την απόφαση 97/110/ΕΚ (2), και ιδίως το άρθρο 20 παράγραφος 2,

Εκτιμώντας:

ότι σύμφωνα με την εν λόγω οδηγία, τα κράτη μέλη διενεργούν συγκριτικές αναλύσεις, ή, όπου είναι αναγκαίο, δοκιμές επί δειγμάτων για να διαπιστωθεί κατά πόσο το πολλαπλασιαστικό υλικό ή τα οπωροφόρα φυτά που ανήκουν στα γένη και στα είδη που περιλαμβάνονται στην εν λόγω οδηγία, πληρούν τις απαιτήσεις και τους όρους της εν λόγω οδηγίας 7

ότι, για το σκοπό αυτό, είναι αναγκαίο, ιδίως κατά τα πρώτα στάδια της εφαρμογής της οδηγίας, να εξασφαλιστεί η προσήκουσα αντιπροσωπευτικότητα των δειγμάτων επί των οποίων διεξάγονται οι δοκιμές και οι αναλύσεις για τις διάφορες καταγωγές παραγωγής σε όλη την Κοινότητα και τουλάχιστον για ορισμένες επιλεγμένες καλλιέργειες 7

ότι είναι, επομένως, αναγκαίο να διεξάγονται συγκριτικές δοκιμές και αναλύσεις στο πολλαπλασιαστικό υλικό και στο υλικό φύτευσης της περιόδου 1998/2000 όσον αφορά τα Ribes spp. 7

ότι είναι αναγκαίο για όλα τα κράτη μέλη να συμμετέχουν στις κοινοτικές συγκριτικές αναλύσεις και δοκιμές, εφόσον το πολλαπλασιατικό υλικό ή το υλικό φύτευσης των Ribes spp. αναπαράγεται συνήθως ή τίθεται σε εμπορία στην επικράτειά τους, για να εξασφαλιστεί το βάσιμο των πορισμάτων που πρόκειται να εξαχθούν 7

ότι αυτές οι συγκριτικές δοκιμές και αναλύσεις πρόκειται να χρησιμεύσουν για την εναρμόνιση, κατά πρώτο λόγο, των τεχνικών μεθόδων εξέτασης του πολλαπλασιαστικού υλικού και του υλικού φύτευσης αυτών των ειδών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής πολλαπλασιαστικού υλικού και φυτών οπωροφόρων γενών και ειδών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Διεξάγονται κοινοτικές συγκριτικές δοκιμές και αναλύσεις κατά τη διάρκεια της περιόδου 1998/2000 σε πολλαπλασιαστικό υλικό και υλικό φύτευσης όσον αφορά τα Ribes spp.

2. Όλα τα κράτη μέλη συμμετέχουν στις κοινοτικές συγκριτικές δοκιμές και αναλύσεις, εφόσον το πολλαπλασιαστικό υλικό και το υλικό φύτευσης όσον αφορά τα Ribes spp. πολλαπλασιάζεται συνήθως ή τίθεται σε εμπορία στην επικράτειά τους.

Άρθρο 2

Οι λεπτομερείς ρυθμίσεις για τη διεξαγωγή των κοινοτικών συγκριτικών δοκιμών και αναλύσεων και για την αξιολόγηση των αποτελεσμάτων πραγματοποιούνται στο πλαίσιο της μόνιμης επιτροπής πολλαπλασιαστικού υλικού και φυτών οπωροφόρων γενών και ειδών.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 18 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 157 της 10. 6. 1992, σ. 10.

(2) ΕΕ L 39 της 8. 2. 1997, σ. 22.
Διορθωτικό στην απόφαση 1999/371/ΕΚ, απόφαση αριθ. 172 της Διοικητικής Επιτροπής των Ευρωπαϊκών Κοινοτήτων για την κοινωνική ασφάλεια των διακινούμενων εργαζομένων, της 9ης Δεκεμβρίου 1998, σχετικά με τα υποδείγματα των εντύπων, που απαιτούνται για την εφαρμογή των κανονισμών (ΕΟΚ) αριθ. 1408/71 και (ΕΟΚ) αριθ. 574/72 (Ε 101)

(Επίσημη Εφημερίδα των Ευρωπαϊκών Κοινοτήτων L 143 της 8ης Ιουνίου 1999)

Σελίδα 2 της βεβαίωσης, στο σημείο 5.1:

αντί:

>PIC FILE= "L_1999159EL.006703.EPS">,

διάβαζε:

>PIC FILE= "L_1999159EL.006704.EPS">.